Iva. Aħna Kristjani minħabba dawn ir-raġunijiet: Aħna nipprovaw insegwu mill-qrib it-tagħlim u l-mod kif kien jaġixxi Ġesù Kristu.— 1 Pietru 2:21 . Aħna nemmnu li Ġesù hu l-mezz taʼ salvazzjoni, u li " m'hemmx isem ieħor taħt is-sema li ngħata lill-bnedmin u li bih nistgħu niġu salvati. "— Atti 4:12 . Meta n-nies isiru Xhieda taʼ Ġeħova jitgħammdu f'isem Ġesù.— Mattew 28:18, 19 . Aħna noffru t-talb tagħna f'isem Ġesù.— Ġwanni 15:16 . Aħna nemmnu li Ġesù huwa l-Kap, jew il-wieħed maħtur biex ikollu awtorità, fuq kull bniedem.— 1 Korintin 11:3 . Madankollu, aħna differenti b'diversi modi minn gruppi reliġjużi oħrajn li jissejħu Kristjani. Pereżempju, aħna nemmnu li l-Bibbja tgħallem li Ġesù huwa l-Iben t'Alla, u mhux parti minn Trinità. ( Marku 12:29 ) Aħna ma nemmnux li r-ruħ hija immortali, li hemm xi bażi Skritturali li tgħid li Alla jittortura lin-nies f'nar taʼ dejjem, jew li dawk li jieħdu t-tmexxija f'attivitajiet reliġjużi għandu jkollhom titli li jagħmluhom iktar prominenti minn oħrajn.— Ekkleżjasti 9:5; Eżekjel 18:4; Mattew 23:8-10 .
Intom Kristjani?